Brâncuşiene 


La Masa Tăcerii 


Un lucru e de reţinut: 
Atunci, la masă c-un temei, 
Brâncuşi, lucid, nu a făcut 
Şi scaune pentru... femei. 


Efectul Coloanei Infinite 


A făcut Brâncuşi furori, 
Cu Coloana, în eter, 
Pentru cei cu capu-n nori, 
Pentru cei picaţi din cer. 


Brâncuşiană 


Bărbatul salută 
Răbdarea muierii, 
Când şade tăcută 
La... Masa Tăcerii. 


Capitularea femeii 


Când el deschide Poarta 
Sărutului, consoarta, 
Invinsă, nu mai are 

Vreo poartă de... scăpare.. 


Întâlnire la nivel înalt 


După relatarea presei 
Liderii, la masa verde, 
Hotărăsc cine va pierde, 
Cine stă în capul mesei. 


Salvarea olteanului 


Când gura muierii 
Îi macină tihna, 
Găseşte odihna 
La... Masa Tăcerii. 


Coloana Infinită 


În vremuri de restrişte, grele, 
Coloana, zarea luminând, 
Se-nalţă tristă către stele 

În noaptea unui neam flămând. 


Brâncuşi 


Din Hobiţa, genialul 
Sculptor, înspre zarea-albastră 
Zboară, atingând astralul, 

Ca o... Pasăre Măiastră. 


Stricătorii dg limbă 


Băiat de băiat on line 


Un şmenar de cartier 
Vrea să fie manager 

Şi s-arate cool, mă rog, 
Şi-a creat şi /ook şi blog. 


Un gigolo cu carismă 


Chiar de este dus cu pluta 

— Fi ndcă-aşa vrea muşchii lui — 
l-a cedat şi paraşura... 

Că avea biştari destui. 


Business cu final naşpa 


Tunul de acum un an 

I-a adus un Ford mertan, 
Dar, umblând cu fofârlica, 
A ajuns la mititica. 


Băse şi Secu se interesează 


Azi, diriga l-a-ntrebat, 
Proful i-a răspuns cu date: 
„Fata bacul l-a luat, 
Fi'ndcă a «picat» la mare!“ 


Destrăbălare 


Când totul e frivolitate, 
Femei cu poale suflecate, 
Bărbaţi cu pantalonii-n vine... 
Şi vorbele sunt libertine. 


Diagnostic 


Vorbele licenţioase, 
Frazele de pe maidane, 
Cu snobisme şi jargoane 
Toate sunt contagioase. 


